
ท่านประธานสภาองค์การบริหารส่วนตำบลป่าพะยอมที่เคารพ  และท่านสมาชิกสภา
องค์การบริหารส่วนตำบลป่าพะยอม  ผู้ทรงเกียตริทุกคน  ตามที่คณะกรรมการการเลือกตั้งได้ประชุมพิจารณาในการประชุม  ครั้งที่   ๒๓/๒๕๕๔  เมื่อวันที่  ๙  มีนาคม  ๒๕๕๔  และมีมติเป็นเอกฉันท์ให้ประกาศผลเลือกตั้งขององค์การบริหารส่วนตำบลป่าพะยอมและให้ดำรงตำแหน่ง  ตั้งแต่วันที่  ๑๒  กุมภาพันธ์  ๒๕๕๔ นั้น  เพื่อให้การบริหารงานขององค์การบริหารส่วนตำบล     ป่าพะยอม  เป็นไปตามพระราชบัญญัติสภาตำบลและองค์การบริหารส่วนตำบล (ฉบับที่ ๕)  พ.ศ.๒๕๔๖  ในมาตรา  ๕๘/๕  ที่กำหนดให้นายกองค์การบริหารส่วนตำบล  ต้องแถลงนโยบายต่อสภาองค์การบริหารส่วนตำบลก่อนเข้ารับหน้าที่  


บัดนี้  นายเชาวลิต  สมเลิศ  นายกองค์การบริหารส่วนตำบลป่าพะยอมและทีมงานฝ่ายบริหารได้กำหนดนโยบายในการบริหารงานขององค์การบริหารส่วนตำบลป่าพะยอม  ภายใต้กรอบภารกิจที่กฎหมายกำหนด  ซึ่งกระผมได้ใช้ในการรณรงค์หาเสียงและนโยบายดังกล่าวนั้น  เปรียบเสมือนพันธสัญญาที่ได้ให้ไว้กับประชาชนชาวตำบลป่าพะยอม  “ตั้งใจจริง  โปร่งใสจริง    พัฒนาจริง”  พร้อมทั้งการจัดระบบสาธารณูปโภค/สาธารณูปการ  การส่งเสริมคุณภาพชีวิต  และการแก้ไขปัญหาด้านสังคม  ในอีก ๔  ปี  ข้างหน้า  โดยมีเป้าหมายหลักในการบริหารที่ยึดมั่นต่อการปกครองในระบอบประชาธิปไตยอันมีพระมหากษัตริย์ทรงเป็นประมุข  และยึดมั่นในประโยชน์ของประเทศชาติ  และประชาชนในท้องถิ่นตำบลป่าพะยอม  เป็นเป้าหมายหลักของการพัฒนา   กระผมจึงขอแถลงนโยบายในการบริหารงานต่อสภาองค์การบริหารส่วนตำบลป่าพะยอม  ดังนี้ 
-๒-
นโยบายด้านโครงสร้างพื้นฐาน
         

โครงสร้างพื้นฐานด้านสาธารณูปโภคและสาธารณูปการเป็นปัจจัยสำคัญในการดำรงชีวิตและความเป็นอยู่ของประชาชนซึ่งเป็นภาระและหน้าที่โดยตรงขององค์การบริหารส่วนตำบลป่าพะยอมต้องเข้าไปดำเนินการ โดยมีนโยบายดังนี้
๑. จะพัฒนาเส้นทางคมนาคมในเขตองค์การบริหารส่วนตำบลป่าพะยอมให้มีความสะดวก ความปลอดภัย และมีประสิทธิภาพในการใช้งานทุกฤดูกาล
                     
๒. จัดทำผังเมืองเฉพาะเพื่อรองรับแนวทางการพัฒนาอย่างเป็นระบบ พัฒนาระบบสาธารณูปโภคพื้นฐานให้ครอบคลุมทุกพื้นที่  เพื่อรองรับการยกฐานะเป็นเทศบาลตำบลในอนาคต
                      
๓.  ส่งเสริมสนับสนุนการก่อสร้าง  การขยายเขตปรับปรุงตลอดจนการซ่อมแซมระบบประปาหมู่บ้านและพร้อมพัฒนาบุคลากรการบริหารประปาให้มีประสิทธิภาพ
                     
๔.  ประสานความร่วมมือระหว่างองค์กรบริหารส่วนตำบลกับองค์การบริหารส่วนจังหวัด  องค์กรราชการส่วนจังหวัด องค์กรราชการส่วนกลาง   ส่วนภูมิภาค  รัฐวิสาหกิจ องค์กรปกครองส่วนท้องถิ่นอื่นๆ ตลอดจนหน่วยงานราชการต่างๆ เพื่อดำเนินการก่อสร้างและพัฒนาระบบโครงสร้างพื้นฐาน  เช่น   ถนน  สะพาน  ท่อบล็อก ท่อระบายน้ำ ทางระบายน้ำ ประปา  ไฟฟ้าโทรศัพท์ ให้ทั่วถึงและครอบคลุมทั้งตำบลและเชื่อมโยงระหว่างตำบล
นโยบายด้านการพัฒนาด้านการเมืองและการบริหาร
    

การดำเนินการกิจการทางการเมืองและการจัดกระบวนการบริหารเป็นองค์ประกอบที่สำคัญที่จะผลักดันให้กิจกรรมด้านต่างๆขององค์การบริหารส่วนตำบลป่าพะยอมประสบความสำเร็จ เพื่อให้บรรลุผลดังกล่าวจึงกำหนดนโยบายไว้ดังนี้
          

๑.  พัฒนาบุคลากร พนักงานส่วนตำบล  พนักงานจ้าง  ลูกจ้าง  ขององค์การบริหารส่วนตำบลป่าพะยอม ให้มีความก้าวหน้า มีศักยภาพ มีจริยธรรม มีคุณธรรม มีความรู้ความสามารถ เพื่อมีความพร้อมสำหรับการบริหารงาน และบริการประชาชนอย่างมีประสิทธิภาพ
-๓-
           

๒.  พัฒนาระบบการบริหารองค์กร  บุคลากร ระบบฐานข้อมูล เครื่องมือ เครื่องใช้ เทคโนโลยี ให้ทันสมัย รวดเร็วและเกิดผลสัมฤทธิ์สูงสุดในด้านการบริการจัดการองค์กรและงานบริการประชาชน โดยยึดหลักการบริหารกิจการบ้านเมืองและสังคมที่ดี  (หลักธรรมาภิบาล)  ดังนี้  หลักนิติธรรม  หลักคุณธรรม  หลักความโปร่งใส  หลักความมีส่วนร่วม  หลักความรับผิดชอบ และหลักความคุ้มค่า 
           

๓.  พัฒนาปรับปรุงระดับโครงสร้างองค์กรให้ทันสมัย เพื่อให้ประชาชนในตำบลได้รับผลประโยชน์สูงสุด และเพื่อรองรับภารกิจงานถ่ายโอนสู่ท้องถิ่น
            

๔.  ส่งเสริมความร่วมมือภาคประชาชน ประชาคมหมู่บ้าน/ตำบล  โครงการ อบต.พบประชาชน  ส่วนราชการ และองค์กรต่างๆ มีส่วนร่วมในการพัฒนาตำบล การจัดทำแผนพัฒนา จัดทำแผนแม่บทชุมชน ร่วมตรวจสอบแสดงความคิดเห็นในการบริหารงานท้องถิ่นทุกขั้นตอน
             
๕.  ส่งเสริมสนับสนุนให้คณะผู้บริหาร  สมาชิกสภา ได้พัฒนาฐานความรู้  การศึกษาอบรมสัมมนา  เพื่อเพิ่มศักยภาพในการปฏิบัติหน้าที่ การพัฒนาท้องถิ่นอย่างมีประสิทธิภาพ
นโยบายด้านการจัดการทรัพยากรธรรมชาติ สิ่งแวดล้อมและการท่องเที่ยว 
๑.  ส่งเสริมสนับสนุนการสร้างจิตสำนึกแก่เด็ก  เยาวชนและประชาชนทั่วไปมีส่วน
ร่วมในการฟื้นฟู  อนุรักษ์ทรัพยากรธรรมชาติและสิ่งแวดล้อมเพื่อการใช้ธรรมชาติร่วมกันอย่างยั่งยืน
                  
๒.  ส่งเสริมสนับสนุน การพัฒนาระบบการจัดการน้ำเน่าเสีย    ขยะมูลฝอย  ของเสียอันตราย ให้เป็นระบบและมีประสิทธิภาพ
                   
๓.  ส่งเสริมสนับสนุนรณรงค์ให้ประชาชนในพื้นที่ร่วมมือกันลดภาวะโลกร้อน   โดยการใช้พลังงานอย่างประหยัดและคุ้มค่า ตลอดจนรักษาธรรมชาติให้คงอยู่คู่กับท้องถิ่นตลอดไป
               
 ๔.  ส่งเสริมสนับสนุน รณรงค์ให้ประชาชนใช้วัสดุอินทรีย์หรือชีวภาพเพื่อลดสารเคมี

                 
๕.  ส่งเสริมสนับสนุนและประสานความร่วมมือกับทุกส่วนราชการ และหน่วยงานอื่นๆจัดให้มีแหล่งท่องเที่ยวเชิงอนุรักษ์ แหล่งท่องเที่ยวเชิงเกษตร ตลอดจนศูนย์วัฒนธรรมประวัติศาสตร์ของของตำบลป่าพะยอม
-๔-
                     
๖.  ส่งเสริมสนับสนุนให้มีสวนสาธารณะ สนามเด็กเล่น เพื่อการสันทนาการและพักผ่อนหย่อนใจของชุมชน   
  นโยบายการพัฒนาด้านเศรษฐกิจ
                  
ทางองค์การบริหารส่วนตำบลป่าพะยอม ได้กำหนดนโยบายภายใต้ “แนวปรัชญาเศรษฐกิจพอเพียงไว้ดังนี้
                    
๑.  สนับสนุนเศรษฐกิจในระดับครัวเรือน โดยมุ่งเน้นการดำเนินงานตามปรัชญาเศรษฐกิจพอเพียง
                     
๒.  ส่งเสริมสนับสนุนด้านงบประมาณการลงทุน  วัสดุ อุปกรณ์ และปัจจัยอื่นๆ      ที่ใช้ในการผลิตแก่กลุ่มอาชีพ  กลุ่มเกษตรกร  สหกรณ์ชุมชน   วิสาหกิจชุมชน  เพื่อการพัฒนาอาชีพและขยายโอกาส  ซึ่งนำมาซึ่งความเข็มแข็งของชุมชน การมีรายได้ การแก้ปัญหาการว่างงานและความยากจนของชุมชนในอนาคต
                      
๓.  ส่งเสริมและสนับสนุนการปลูกผักปลอดสารพิษพร้อมจัดหาสถานที่              เพื่อจำหน่ายผลผลิตทางการเกษตรและสินค้าอื่นๆ  ของชุมชน
                      
๔.  ส่งเสริมสนับสนุนการฝึกอบรม ศึกษาดูงาน  เพิ่มทักษะความรู้ความเข้าใจ ให้กับประชาชนเกี่ยวกับด้านการประกอบอาชีพ  ภูมิปัญญาท้องถิ่น และเทคโนโลยีในการผลิต จำหน่ายผลผลิตการเกษตรและผลิตภัณฑ์ของกลุ่ม
                      
๕.  สนับสนุนการพัฒนาและส่งเสริมคุณภาพชีวิตแก่บุคคลที่เป็นสตรี   คนชรา     คนพิการ  ผู้ด้อยโอกาสและผู้ยากจน ให้มีคุณภาพชีวิตที่ดีขึ้น
                      
๖.  สนับสนุนและผลักดันให้มีศูนย์การเรียนรู้เศรษฐกิจพอเพียง ซึ่งเป็นทั้งแหล่งศึกษาทางวิชาการและนันทนาการ
-๕-
   นโยบายด้านสาธารณสุข
                     
๑.  ส่งเสริมสนับสนุนพัฒนาบุคลากร เช่น อาสาสมัครดูแลคนพิการ  อสม.และอาสาสมัครด้านสาธารณสุข ให้มีศักยภาพในด้านบริการประชาชนอย่างถูกวิธี มีประสิทธิภาพ      เพื่อสุขภาพที่ดีของประชาชน
                   
 ๒.  ส่งเสริมสนับสนุนให้ประชาชนในพื้นที่ ออกกำลังกายอย่างถูกวิธี พร้อมจัดหาสถานที่และอุปกรณ์การออกกำลังกายเพื่อสุขภาพแก่ประชาชนอย่างทั่วถึง
                    
๓.  ส่งเสริมสนับสนุนการป้องกันโรคและระงับโรคติดต่อ เช่น โรคพิษสุนัขบ้า    โรคไข้เลือดออก เป็นต้น  โดยให้มี อสม.ร่วมกับโรงพยาบาลเข้าบริการชุมชน ตลอดจนให้ความรู้เรื่องการป้องกันขั้นพื้นฐาน
                   
๔.  กำกับดูแลเรื่องความสะอาดและสุขาภิบาลอาหารแก่ร้านค้าต่างๆ เพื่อให้ผู้บริโภค  มีความเชื่อมั่นไว้วางใจ ที่ได้บริโภคอาหารที่สะอาด ถูกหลักอนามัยและปลอดสารพิษ


๕.  ส่งเสริมและสนับสนุนหลักประกันสุขภาพระดับตำบลต่อเนื่องอย่างเข้มแข็ง
 นโยบายด้านการศึกษา  ศาสนา  วัฒนธรรมและการกีฬา
              
๑.  ส่งเสริมสนับสนุนการพัฒนาคุณภาพการศึกษาของศูนย์พัฒนาเด็กเล็ก และโรงเรียนอนุบาลทุกระดับ เพื่อเด็กทุกคนในเขตองค์การบริหารส่วนตำบลป่าพะยอม ได้รับการศึกษาอย่างทั่วถึงและเท่าเทียมกัน
                    
๒.  ส่งเสริมสนับสนุนศูนย์การเรียนรู้ชุมชน  การจัดการศึกษาทั้งในระบบ          นอกระบบ และการศึกษาตามอัธยาศัย
                   
๓.  ส่งเสริมสนับสนุนโครงการต่างๆ  เพื่อให้เกิดการเรียนรู้  ทั้งในด้านกลุ่มนักเรียน  เยาวชน และสมาชิกชุมชน  เช่น ปรับปรุงห้องสมุดโรงเรียน ที่อ่านหนังสือพิมพ์ของหมู่บ้าน
                   
๔.  ส่งเสริมสนับสนุนกิจกรรมของเด็กนักเรียน และร่วมมือกับทุกสถานศึกษา      ในตำบล เพื่อพัฒนาด้านวิชาการแก่เด็กนักเรียนทุกระดับ สู่มาตรฐานสากลและก้าวสู่ความเป็นเลิศ
                   
๕.  ส่งเสริมสนับสนุนให้มีการสอนจริยธรรมและธรรมศึกษา ของสถานศึกษาทุกระดับตลอดจนพัฒนาให้ เด็ก   เยาวชน    และประชาชน มีคุณธรรมจริยธรรม เพื่อนำไปสู่การดำรงชีวิตที่ดีและอยู่ร่วมกันในสังคมอย่างสันติวิธี
-๖-
                    
๖.  ส่งเสริมสนับสนุนกิจกรรมวันสำคัญทางศาสนา  การปกป้องคุ้มครอง  การทำนุบำรุงรักษา โบราณสถาน โบราณวัตถุ และศาสนาสถาน อันทรงคุณค่าของตำบลป่าพะยอม
                   
๗.  ส่งเสริมสนับสนุนภูมิปัญญาท้องถิ่นให้คงอยู่คู่กับชุมชนและมีศักยภาพในการดำเนินการให้เป็นที่ยอมรับ
                    
๘.  ส่งเสริมสนับสนุนกิจกรรมงานประเพณี  วัฒนธรรมท้องถิ่นอันมีคุณค่าและร่วมอนุรักษ์ฟื้นฟูศิลปวัฒนธรรมและภูมิปัญญาท้องถิ่น
                   
๙.  ส่งเสริมสนับสนุนให้มีศูนย์กีฬาและนันทนาการ พร้อมพัฒนาบุคลากร           เพื่อบริหารและพัฒนาด้านการกีฬาของตำบลอย่างเป็นระบบและมีประสิทธิภาพ ตลอดจนจัดให้มีสถานที่ออกกำลังกาย สนามกีฬา  อุปกรณ์กีฬาอย่างเพียงพอและทั่วถึงแก่ชุมชนและโรงเรียน
                   
๑๐.  ส่งเสริมสนับสนุนให้มีการจัดกิจกรรมการแข่งขัน กีฬา  กรีฑาของเด็กนักเรียนและประชาชนในระดับหมู่บ้าน  ตำบล  อำเภอ  จังหวัด และกีฬาเชื่อมความสัมพันธ์กับองค์กรและหน่วยงานอื่น ตลอดจนการแข่งขันกีฬาพื้นบ้าน
  นโยบายการพัฒนาด้านสังคม
๑.  ส่งเสริมสนับสนุนช่วยเหลือดูแลผู้ประสบปัญหาเดือดร้อนและพัฒนาคุณภาพ
ชีวิตแก่  เด็ก   เยาวชน   สตรี  คนพิการ  ผู้สูงอายุ  ผู้ด้อยโอกาสด้วยความเสมอภาคและยุติธรรม
                     
๒.  ส่งเสริมสนับสนุน พลังสตรี  เยาวชน  อสม.  อปพร.  ประชาคมหมู่บ้าน/ ตำบล คณะกรรมการหมู่บ้าน ศูนย์ข้อมูล  กลุ่มองค์กร  อาสาสมัครต่างๆ ในตำบลให้มีคุณภาพชีวิตที่ดี       มีความรู้  มีศักยภาพเพื่อการพัฒนาที่ยั่งยืนและบริการประชาชนอย่างรวดเร็วและมีประสิทธิผล    ซึ่งนำไปสู่ความเข้มแข็งของสังคมและความมั่นคงของมนุษย์
                      
๓.  ส่งเสริมสนับสนุนงานด้านวินัยจราจร  งานป้องกันและรักษาความปลอดภัย    ในชีวิตและทรัพย์สินของประชาชนในท้องถิ่น
                       
๔.  ส่งเสริมสนับสนุนโครงการแก้ปัญหาความยากจน  ปัญหายาเสพติด ปัญหาการว่างงาน ปัญหาสังคมด้านอื่นๆ พร้อมร่วมมือประสานกับหน่วยงานราชการอื่นและองค์กรภาคเอกชน
-๗-
                       ๕.  ส่งเสริมสนับสนุนศูนย์อาสาสมัครป้องกันภัย  การฝึกอบรมทบทวนหลักสูตร   ยานพาหนะ  เครื่องมือเครื่องใช้และอุปกรณ์ที่จำเป็นเพื่อป้องกันภัยและช่วยเหลือผู้ประสบภัย     การรักษาความสงบเรียบร้อย และเพื่อความปลอดภัยในชีวิตและทรัพย์สินของประชาชน             โดยร่วมมือกับทุกภาคส่วนโดยเชื่อมโยงเครือข่ายอย่างเป็นระบบ  
กราบเรียน  ท่านประธานสภาองค์การบริหารส่วนตำบลป่าพะยอม  ที่เคารพ 


ในการบริหารงานขององค์การบริหารส่วนตำบลป่าพะยอม  ที่ได้แถลงข้างต้น  ข้าพเจ้าจะมุ่งมั่นตามนโยบายที่แถลงมานี้อย่างเคร่งครัด  ด้วยความซื่อสัตย์  สุจริต  โดยยึดหลักตั้งใจจริง  โปร่งใสจริง  พัฒนาจริง  เป็นแนวทางในการบริหารเพื่อนำประโยชน์สูงสุดมาสู่ท้องถิ่นและประชาชนชาวป่าพะยอม  ซึ่งนโยบายที่แถลงมาทุกประการนั้น  จะสัมฤทธิ์ผลไม่ได้ถ้าไม่ได้รับความร่วมมือจากพี่น้องประชาชนชาวตำบลป่าพะยอมและสมาชิกสภาองค์การบริหารส่วนตำบล   ป่าพะยอม  ทุกท่าน  ซึ่งข้าพเจ้าและทีมงานหวังเป็นอย่างยิ่งว่าคงได้รับความร่วมมือ  ร่วมใจ  และการสนับสนุนจากท่านในการพัฒนาองค์การบริหารส่วนตำบลป่าพะยอม  ให้ความเจริญก้าวหน้าที่ยั่งยืนอันจะนำไปสู่ความอยู่ดี  กินดี  มีคุณภาพชีวิตที่ดีของประชาชนชาวตำบลป่าพะยอมตลอดไป 
******************************
.               




ตั้งใจจริง  โปร่งใสจริง    พัฒนาจริง














